**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**  **Καλλιθέα : 29-10-2019**

**ΔΗΜΟΣ ΚΑΛΛΙΘΕΑΣ Αρ. πρωτ : 58038**

**Επιτροπή Παρακολούθησης και Παραλαβής Προμηθειών :**

**Μεταφορικών μέσων , μηχανημάτων έργου, λοιπών μηχανημάτων και οχημάτων για τις ανάγκες των Υπηρεσιών του Δήμου Καλλιθέας.**

**ΘΕΜΑ :**

#### Έκπτωση του προμηθευτή , «ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΟΝΤΙΚΩΝ ΣΥΣΤΗΜΑΤΩΝ ΑΝΩΝΥΜΗ ΕΜΠΟΡΙΚΗ – ΒΙΟΜΗΧΑΝΙΚΗ ΕΤΑΙΡΕΙΑ ΑΕΒΕ» , από την προμήθεια του πλυντηρίου κάδων (σύμβαση με ΑΔΑ: 6ΕΞΦΩΕΚ-80Σ)

##  Στο Δημοτικό Σταθμό Αυτοκινήτων , Ελευθερίου Βενιζέλου 270 , Καλλιθέα , την 29η Οκτωβρίου 2019, ημέρα Τρίτη και ώρα 09:00, συνήλθε η Επιτροπή Παρακολούθησης & Παραλαβής Προμηθειών : Μεταφορικών μέσων , μηχανημάτων έργου, λοιπών μηχανημάτων και οχημάτων για τις ανάγκες των Υπηρεσιών του Δήμου Καλλιθέας , η οποία συγκροτήθηκε με τη με αριθμό 81/2019 απόφαση του Δ.Σ. του Δήμου Καλλιθέας, προκειμένου να κηρύξει τον προμηθευτή : ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΟΝΤΙΚΩΝ ΣΥΣΤΗΜΑΤΩΝ – ΑΝΩΝΥΜΗ ΕΜΠΟΡΙΚΗ – ΒΙΟΜΗΧΑΝΙΚΗ ΕΤΑΙΡΕΙΑ ΑΕΒΕ , έκπτωτο της προμήθειας ενός πλυντηρίου κάδων ( ηλεκτρονικός διαγωνισμός με συστημικό αριθμό 43990/2017 και απόφαση 242/2018 της Ο.Ε. , με την οποία κατακυρώθηκε η προμήθεια στον ανωτέρω διαγωνιζόμενο) , την σύμβαση με ΑΔΑ: 6ΕΞΦΩΕΚ-80Σ η οποία έχει συναφθεί μεταξύ του Δήμου Καλλιθέας και της ανωτέρω εταιρείας και έχει παραταθεί με την απόφαση 232/2019 από το Δ.Σ..

##  Στη συνεδρίαση ήταν παρόντα τα μέλη:

1. **Ιωάννου Γεώργιος , ΔΕ Μηχανοτεχνιτών με βαθμό Α’ , Τακτικό μέλος (Πρόεδρος).**
2. **Χριστόπουλος Θεόδωρος , ΔΕ Ηλεκτροτεχνιτών αυτοκινήτων με βαθμό Β’, Τακτικό μέλος.**
3. **Τσολακίδης Νικόλαος , ΔΕ Μηχανοτεχνιτών με βαθμό Α’,** **,Τακτικό μέλος.**

 Η Επιτροπή σε απαρτία με παρόντα όλα τα τακτικά μέλη , έχοντας υπόψη:

1. Την από **21/12/2018** υπογραφείσα σύμβαση **(ΑΔΑ: 6ΕΞΦΩΕΚ-80Σ)**
2. Την με αριθμό πρωτοκόλλου **21829/17-4-2019** Γνωμοδότηση της Επιτροπής Διαγωνισμού.
3. Την με αριθμό **232/2019** απόφαση του **Δ.Σ**. με την οποία αποφασίστηκε η χρονική παράτασημε τους ίδιους όρους και τιμές της από **21/12/2018** υπογραφείσας σύμβασης **(ΑΔΑ: 6ΕΞΦΩΕΚ-80Σ)** μεταξύ του Δήμου Καλλιθέας και της εταιρείας **ΕΛΛΗΝΙΚΗ ΒΙΟΜΗΧΑΝΙΑ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ Α.Ε.Β.Ε.** με **Α.Φ.Μ. 094270233** και χρόνο λήξης ισχύος την **21/04/2019**, για **30** ημερολογιακές ημέρες, ήτοι **μέχρι την** **21/05/2019** επιβάλλοντας τις προβλεπόμενες κυρώσεις σύμφωνα με το άρθρο **207**του **Ν.4412/2016**.
4. Το με αριθμό πρωτοκόλλου **48154/5-9-2019** Υπηρεσιακό Σημείωμα της Επιτροπής (τακτικών και αναπληρωματικών μελών ) Παραλαβής Προμηθειών μεταφορικών μέσων όπως προέκυψε από την υπ΄αριθμόν **81/2019** απόφαση του **Δ.Σ.**
5. Τις διατάξεις του άρθρου **218** νόμου **4412/2016** (όπως τροποποιήθηκε και ισχύει), που σχετίζονται με όσους λόγους- περί μη παραλαβής- αναφέρονται στο Υπηρεσιακό Σημείωμα και έχουν ως εξής :

*I. Άρθρο 206 Χρόνος παράδοσης υλικών*

*1. Ο προμηθευτής υποχρεούται να παραδίδει το υλικό μέσα στα χρονικά όρια και με τον τρόπο που ορίζει η σύμβαση. Ο συμβατικός χρόνος παράδοσης των υλικών μπορεί να παρατείνεται υπό τις ακόλουθες σωρευτικές προϋποθέσεις:*

*α) τηρούνται οι όροι της διάταξης του* [*άρθρου 132*](https://www.eaadhsy.gr/n4412/n4412fulltextlinks.html#art132)*,
β) έχει εκδοθεί αιτιολογημένη απόφαση του αρμόδιου αποφαινόμενου οργάνου της αναθέτουσας αρχής μετά από γνωμοδότηση αρμοδίου συλλογικού οργάνου είτε με πρωτοβουλία της αναθέτουσας αρχής και εφόσον συμφωνεί ο προμηθευτής είτε ύστερα από σχετικό αίτημα του προμηθευτή το οποίο υποβάλλεται υποχρεωτικά πριν από τη λήξη του συμβατικού χρόνου,
γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.
2. Στην περίπτωση παράτασης του συμβατικού χρόνου παράδοσης, ο χρόνος παράτασης δεν συνυπολογίζεται στο συμβατικό χρόνο παράδοσης.
3. Η απόφαση παράτασης εκδίδεται εντός εύλογου χρονικού διαστήματος από την υποβολή του σχετικού αιτήματος του προμηθευτή.
4. Στην περίπτωση παράτασης του συμβατικού χρόνου παράδοσης συνεπεία λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών ειδών, δεν επιβάλλονται κυρώσεις. Σε κάθε άλλη περίπτωση παράτασης του συμβατικού χρόνου παράδοσης, επιβάλλονται οι κυρώσεις που προβλέπονται στο* [*άρθρο 207*](https://www.eaadhsy.gr/n4412/n4412fulltextlinks.html#art207)*.
5. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή,* ***εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος****.
6. Ο προμηθευτής υποχρεούται να ειδοποιεί την υπηρεσία που εκτελεί την προμήθεια, την αποθήκη υποδοχής των υλικών και την επιτροπή παραλαβής, για την ημερομηνία που προτίθεται να παραδώσει το υλικό, τουλάχιστον πέντε (5) εργάσιμες ημέρες νωρίτερα.
7. Μετά από κάθε προσκόμιση υλικού στην αποθήκη υποδοχής αυτών, ο προμηθευτής υποχρεούται να υποβάλει στην υπηρεσία αποδεικτικό, θεωρημένο από τον υπεύθυνο της αποθήκης, στο οποίο αναφέρεται η ημερομηνία προσκόμισης, το υλικό, η ποσότητα και ο αριθμός της σύμβασης σε εκτέλεση της οποίας προσκομίστηκε.*

*II. Άρθρο 203 Κήρυξη οικονομικού φορέα* ***εκπτώτου***

*1. Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του αρμοδίου αποφαινόμενου οργάνου, ύστερα από γνωμοδότηση του αρμόδιου οργάνου: ………………………………………………………*

*β) σε περίπτωση δημόσιας σύμβασης προμηθειών, εφόσον δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε, σύμφωνα με όσα προβλέπονται στο* [*άρθρο 206*](https://www.eaadhsy.gr/n4412/n4412fulltextlinks.html#art206)*, …..*

 *4. Στον οικονομικό φορέα που κηρύσσεται έκπτωτος από την κατακύρωση, ανάθεση ή σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά, οι παρακάτω κυρώσεις:*

*α) Ολική κατάπτωση της εγγύησης συμμετοχής ή καλής εκτέλεσης της σύμβασης, κατά περίπτωση………………………κλπ».*

 **Το πλυντήριο κάδων δεν έχει παραδοθεί στην Διεύθυνση Περιβάλλοντος μέχρι σήμερα με πινακίδες κυκλοφορίας , άδεια κυκλοφορίας και τα τέλη κυκλοφορίας του τρέχοντος έτους 2019.**

**Τα ανωτέρω αποτελούν παράβαση της σύμβασης (ΑΔΑ: 6ΕΞΦΩΕΚ-80Σ ) και της παράτασης αυτής (απόφαση 232/2019 του Δ.Σ.- ΑΔΑ : ΨΙΡΓΩΕΚ-ΘΟΣ) , η οποία παράτεινε τον χρόνο παράδοσης μέχρι 21-05-2019.**

**Η Επιτροπή παραλαβής ομόφωνα αποφάσισε ότι πρέπει να κηρυχτεί ΕΚΠΤΩΤΟΣ ο προμηθευτής για την ανωτέρω προμήθεια .**

Το παρόν πρακτικό συντάχθηκε και υπογράφεται ως εξής:

 **Καλλιθέα : 29/10/2019**

ΤΑ ΜΕΛΗ ΤΗΣ ΕΠΙΤΡΟΠΗΣ :

**1. Ιωάννου Γεώργιος**

**ΔΕ Μηχανοτεχνιτών με βαθμό Α’**

**Τακτικό μέλος (Πρόεδρος).**

**2. Χριστόπουλος Θεόδωρος**

**ΔΕ Ηλεκτροτεχνιτών αυτοκινήτων με βαθμό Β’**

**Τακτικό μέλος.**

**3. Τσολακίδης Νικόλαος**

**ΔΕ Μηχανοτεχνιτών με βαθμό Α’**

**Τακτικό μέλος.**